Gloria (Hathaway), ’n werklose skrywer met ’n drankprobleem, keer terug na haar tuisdorp om haarself te probeer regruk. Daar hervat sy ’n vriendskap met ’n pel uit haar kinderjare, Oscar (Sudeikis), wat vir haar werk in sy kroeg aanbied – waar Gloria weer, nauurs, voor die drank swig.
Op pad huis toe een aand val sy in haar dronkenskap rond op ’n speelterrein wat sy as kind besoek het. Op daardie presiese oomblik veroorsaak ’n reusagtige monster in Suid-Korea ’n chaos en die dood van duisende mense. Gloria besef kort voor lank daar’s ’n verband tussen haar drinkery, die speelterrein en die monster.
Die jong akteurs vertolk ’n groepie Millenniërs wat baie meer oopkop oor seks dink as hul ouers; veral die jong vroue se benadering is verfrissend en spreek van bemagtiging.
Dit vat ’n rukkie om daarmee gemaklik te voel om jongelinge in sulke erotiese situasies te sien, maar dit word deur die ouer garde se manewales gebalanseer.
As dit iets is wat jy saam met jou kinders kan gaan kyk sonder om ineen te krimp, kan dit ’n prettige aanknopingspunt wees om openlik oor lakenkaskenades te praat.